# Cikuku

Flag of the People's Republic of China-Kwoci(中國國旗)
File:National Emblem of the People's Republic of China (2).svg-Kwohwey(國徽)
File:CHN orthographic.svg-Ida nkiya nniqan lnglingay(自然地理位置)
# China（中國）

Gaga kska Yacow ka China, 35 00 N, 105 00 E ka gaga na nniqan.

Kana ka knlbangan na o 9,596,960 sq km（hangan na o Tg4）

(knlbanga dxgal o 9,326,410 sq km, knlbangan qsiya o 270,550 sq km).

Kana ka sejiqun o niqan 1,373,541,278 hiyi.

Gaga Beijing ka pusu alang paru, jiyax 1 idas 10 ka jiyax skrayan klwaan.

Manu ka dxgal China ga wada sugan 54.70% ka dxgal qpahan, 22.30% ka dxgal bbuyu, rahuq dxgal do niqan 23% na.

Bukung klwaan ta sayang o kiya ka Xi Jinping, pnaah hngkawas2012 idas 11 jiyax 15pnrajing kmlawa klwaan.

cinkhulan sa knita’ sa brbiru’

## 中國 (Coko)

Confazemin konhoko,Conko kesndaha dri,ga menag tguirin Oyataru dmoi na kkrahangun ma koka sofecyi, seengan tnux alang we Pecin.

kngheti deheran ga na klhangun Coko we 960 man pinfankonri, anonag kngeheti deheran mpsan paru ga na kluhangan menag bobo deheran, knguheti deheran na beku teru knpalu, spegun kana deheran gana klhangan we yehari beku teru ma beku sepa,ga sgun 23 Sn, 5 ccci, 4 csiasu dahaka 2 Topesincnci.

saya lmaban knbahalo seedig ga koka bobo deheran ka conko, ga dehug 14 iku heyi snpegan seedig( ini pspui smepu ka seedig Siankan, seedig ga Aumn Topesincnci dahaka seedig ini na klhangi bale seedig ga Tawan), koka nii suup egu kaalang seedig, tgayan na sapah knlahangan dehu 56 kaalang seedig seedig Hanzouku we dehug 91.51% snpegan na.

Tnkari ptonfa ma pnpatis we hanzi ka ngalun na kari ma pnpatis koka, kaalang ini huwa ini hwa rmengo na kari daha ma ptasan. Kndalah knkawas 1986 mangan mngari knkawas daun daha tmgesa, myas sapah pyahun sehu ka raki muuyas sehu mege kana pnyasan daha. Kndalah knkawas 1949 Conko kiyosanto dmdun Conko zenmin cefancin wada mccebu, heya wada dmoi kmlahan Cokotaru, knkawas ciida idas 10 ali1 peheyu Confazenmin konhoko dahaka Conyan zenmin cnfu, mssipo ini pntena pnklahan dahaka Confa minko wada teherui Tawan dehug saya.

Dumoi ooda hopinkoncu ma lima dngus ooda na kpahun ka waiciaucnco na, knkawas 1971 wada dmoi taipiyaucen Lenhoko ma wada dmoi Renhoko ancienlisfe canzen lisko rmtu kndalah Confa minko ma mman masa sanka kana kpahun menag Renhoko, ma mosa sanka kana kociccu soka Kociaufe、Yataicinhoccu、Mpsandaha citwan、Scemayiccu, ma mosa tgimah Sanhaihococcu、Cincwan kocia、Itaiiru、Yacocicusosu tocu inhan、Ciyicenmen hopan kwansisetin, koka tmtui peheyu rnlamu koci hococcu. Knddn palu ka beyeh na tmtui Koci insianri, hbalo ka koka、ccu、cku qtaun daha palu nndaan ka kingan koka dahaka nikan ndaan na dmoi erug cinci bobo deheran.

Knlahangan deheran na Confazenmi konhoko pnssingan kndalah karabalo.
## 地理 (Tiri)

### **領土疆域 (Knlahangan deheran)**

Nnikan na Confazenmin konhoko ga menag tgnarat na we Asiya ma tguirin Na we Taipinyan. Spegun kngheti deheran na Conko ga beku daha knpalu

na、kanabale knguheti we ga beku teru knpalu na. Inipntena snpegan na knghtiyan na, nikan snpegan knguheti deheran na Conko we ga bekui sepa koka, bkui na Orosu、Kanata、Bekoku. Ktaun daha knguheti deheranna Conko we 960 man pinfan konri, ini pntena alang de nikan ini pntena snpegan, patis Tayin paikocensu wada pgkela 9,572,900 pinfankonri ka kngehetina、Rehoko tonci weyenfe《Renhoko nencen》pntasan na we, 596,961pinfankomri、dahaka Meko Conyan cinpauci《Suce kaikuan》pntasan na we 9,596,961pinfankonri.

Deheran knguheti na Conko kuri tgudaya dehug daya na mohosian smnegun yayun cceka Heroncian dehug tgudaya na, tgurat dehug yayun Heroncian pnstrengan dahaka yayun Usrician cceka deheran Hesiacu tau, tguirin dehug ccci wewur na Uciasen mkuri tguirin Pamirkayen, tghnat dehug deheran cnmuansa deheran ga pccaun iciirun nahai; kntheya na tgunarat dehug tguirin we 5,200 konri ( kmaka rima patishido), knthyaan na tghuna dehu  tgudaya we 5,500 konri. knbbaro na ssiyo icirun Cokotaru we 18,000 konri, mssiyo Pohai 、Fanhai 、Tonhai 、Nanhai, Pohai we icirun ga tbkeyun deheran trma na Conko, knguheti na icirun tgimah tbkeyun deheran trma dahaka icirun ssiyo deheran Coko we 470 man pinfankonri, deran mruh psyaun icirun we hmrinas 7,600; 500 pinfankoncu kngheti na wada huminas 5,000; knbrao na ssiyo deheran mruh ga psyaun icirun we 14,000 konri, kana spegun kngheti na we 3.87 man pinfankonri. mssipo deheran nikan icirun pohai haisia 、Tawan haisia 、ciyonco haisia.

Knblawan mtkiri ssiyo deheran Conko pnspwun snpegan we 22,117 konri, knbrawan na mangan beku kingan ga bobo deheran. Kndalah siyo alang Casen ptin yayun Yarician dehug icirun dahaka dehug siyo yayun Pelun ssiyo alang Yenan, mahan sepag Alanbg mggalug Conko, mntena dahaka Olosu ga sdalin egu riun koka menag bobo deheran. koka ga sndaharin nii we tonnaya Yecunan、Liauko dahaka Menten; Naya de Intu、Ptan、Nipor dahaka Pacistan; coya de Afhan、Taciko、Circisu dahaka Hasako; peya de Olosu; dahaka ga menag tonpeya Monkuko dahaka Causen, nikan ka sdalin na siyo icilun we Hanko、Nihon、 Feripin、Malasiya、Wenlai dahaka Inni.

### **地形氣候 (Hnyegan deheran karag)**

Mguegun Dgiyat simslaya ka cmlamafun we dgiyat iciban bbalo ga menag bobo deheran niika sasin na kndalah tlma mkri daya taun.
Taun sasin kndalah karag kndalah tgirn mkri tgnarat.
Kndalah tgirin bbalo mkri tgnarat llebu ka hnyegan na deheran na Conko, maha teru snpegan hnkawan hnyegan na deheran. Kingan hnkawan tgbalo  we Cikaucan kauyen ga menag tgirin hnag Conko, pntnaun smepu smeun ka knbrawan na we hmrinas 4000 koncu, kesn daha'' knloh alang bobo deheran '' ; daha hnkawan balo we brenuh dgiyat dahaka snapo deheran mtruma. soka lmiku tasinanlin、taihnsan、mgegun dgiyat usan、dguyat ulin、mkuri tgunarat dgiyat mgegun sefun dehug icirun fahai ma ssiyo icirun tonhai we teru hkaun balo ,nii we pnsriyan nadis qsiyat snapo  deheran breenuh, hini ka ga pnsriyan menag hbalo seedig. Lnlamu hnyegan na deheran snpegan kngheti na we snapo dgiyat (33.30%)、lmiku (26.04%)、bruenuh (18.75%)、snapo deheran mtruma (11.98%)、snapo mkri lmiku (9.90%). Llamu ktanu hnyegan na deheran Conko nikan yayun kori、tasia、deheran tanah、snapo bnakui、kosto. nikan snapo bnakui takolamakan dahaka snapo bnakui kopi mkuri tguirin daya Coko, mkri tghuna we snapo msherus ma lmiku llebu, baan tgirin we dgiyat mgegun simaraya, knbrawan tgmkui na dehug 6,000 koncu; dgiyat cmlama sdarin siyo Nipor knblawan na dehug 8,848 koncu kiya we dgiyat lmaban knbrawan na menag bobo deheran, lmaban kntruma deheran nnikun we icilun aitin ga menag tlfanwati.

Sapo bnakui patan cirin ga Nemonku we teru knparu snapo bnakui ga mena Conko, sasin nii lico gaga cceka snapo bnakui, ga menag tgnarat daya 6.8 kori kndalah lico calato mquri tgirin daya mita.
Khni Lmiku tasinan misan menag Heroncian.
Gehti deheran na Conko egu klegan ka taun karana, mhun ma mhunhari ka karag ga psliyum hbalo seedig, nikan sepa ini pntena karag ka kdesn daha, teru klegan karatka alang, tgunarat alang we sbhuran、tguirin daya we mddegu hari ma karag dgiyat, gurahan hari ka kndalah huna mkuri daya ka deheran Conko, tgunarat deheran sbhran paayus cinlin kuri yayun faiho, ga pdkaun deheran daya dahaka deheran huna, kndalah daya miyug bgihun misan de msekui ma dgeun liyun,kndalah hna miyug bgihun ka lbagan mhun ma msemun dngan. geheti ma egu klegan deheran na cnoko, egu lmiku tikoh ka brenuh; deheran kkpahun dahaka deheran zolin tikoh hari snpegan, deheran snapo bnakui dahaka mmaku bnakui knguheti na dehu12%. Deheran kkpahun ga msseri deheran bruenuh dahaka deheran ebun ga kuri tgunarat、deheran zolin ga mseri tgnarat daya dahaka tguirin hna mkuri lmiku teheya, deheran hleyan sudu ga bruenuh dgiyat dahaka rrmikug cceka deheran. Knguheti na deheran hreyan sdu we sepa iku koncin, kngeheti na deheran hreyan sdu lmaban geheti ka psengan kana koka icin, Nemonku、Sincian、Cinhai dahaka Sican we sepa deheran ttbgan. Kana pnsiliyan qsiyat na Coko we dehhug 25,500 iku rifankocu, mangan beku ici ban menag bobode heran; egu bale pnsliyan na yayun dahaka iclun, yayun na palu we fanho、cancian、sician、mekonho、yalucanpcian、ccian、faiho、sonfacian dahaka heroncian.

### **環境問題 (Fancin wenti)**

Mahan knkawas hndle, wada moda nakah nndaan Fancuin dahaka uzan mndai ka Conko. Kndalah knkawas 1970 egu wadana phmaun khni hmetun bgihun, ma knkawas 1979 wada peheyu ''gaya smnetun fancinka Confazemin konhoko'', ani sokiya pklahan alang dahaka alang mita riun ddaun cinci ini kita ddaan modai fancin, ini ptbeyah ka smnetun gaya pklahan. Mdengu bsiyac kakarat ma wada knku ka nonye cnco kiyaka knddn gulahan ka snapo bnaqui, knkawas 2007 lumengo ka pklahan fancin mesa kinngan knkawas de mlana 4000 pinfan konri kngulahan na snapo bunakui alang Conko, uka blahan kkpahun ka deheran nii.

knkingan knkawas menag mklbagan bnakui mguceyas mqplabu skiya klualang mkri alang fape, mosa mkri Causen、hanko、Nihon dahaka alang Tonya mkplabu skiya. Saya de gaso hterun hari mrana knguhityan na snapo bnakui di, ga mrana ka pnhmaun dahaka khuni duri. Dehu knkawas 2012, pnyahun na oyanfatan spegun kana boboderan Coko lmaban bale palu. Knkawas 2011 pplego nndaan kara menag Rehoko wada smlwa kndalah knkawas 2020 maha pladin pplego nndan kara ka Conko, peeyah kari smlwa meelih peeyah wensciti. Dehug knkawas 2016, lmaban palu snlmeyan denki kndalah ledah hido bobode heran ka Conko, malu nndaan na heya na smmalu caisnnyen, posa malu ndaan sbhege nnyen menag bobode heran.

Egu riyun ka alang Conko gaso smdalin konciuzan, palu bale ndaan na smmelag heyi seedig. Knkawas 2013, wada paha 2,777 iku piladame moda pewlih konciuzan, knseun na mita nudaan karag alang na mkuri tgudaya. Nikan duri ini baka qusiya ka Conko、snug ka deheran ma ltiq ka qsiya, dehug 2.98 iku heyi seedig uka blahan mimah qsiya malu. Qsiya tnhda ga dgiyat Simalaya gaga ini beyo meelih sqsiya de maha madis hmlinas iku seedig maha ini baka qsiya, qsiya wada srtikun duri plaban madis ini baka qsiya, lmaban bale deheran tguirin daya na Conko. Dehug hiti knkawas 2011, 40% yayun menag Conko wada srtikun nakah kndalah konye dahaka nonye. Pooda cifa mahan kingan spgun lima knkawas tehan.

Moda meepah humetun snruti qsiya dahaka snruti karat, bobona knkawas 2011wada smequn 4 ciau zenminpi smmalu knmalu ooda qsiya dahaka snmmalu qsiya icirun knpriyuh qsiya ppkn, smeun dehug knkawas 2020 kmmekn hmetun sqqsiya ma mgudegu uka qsiya.

## 政治 (Cncu)

### **國體政體 (Koticnti)**

Tenamn cnlo dahaka doba na wada spatis kowe ga menag cceka canance pecin kiya snkulaya na cncu dahaka koka na Confa zemin konhoko.
Sasin palu na Maucoton ga kiyanun Tenanmn knkawas 1967 pntasan na Wankoton,berah na sasin nikan kingan zweso sanhari mntena pecinfancn, kana knlahangan sapa alang Conko de nikan sasin sanni tlon hiya, snqulaya dmoi beyah kndalah Koka kiya.

Spatis Senfa, ndaan hnyegan na Confa zenmn konhoko de seedig pkepah moda dmndun、konun remon ka psu daha、pooda zenmin mincu cuancn sofecyi ka Koka daha; bobode heran ukahari anona kiyosanto ka dumoi kmlahan alang mntena Confa zenmin konhoko、ma gmalan kari nndaan na koncancyi, Conko koncancyi we dmoi psuna makos renincyi ma gmahun na dngus llnnga na Maucoton、Tnsiaupin、Teru dmdn、Hatacu lnlngan hakase、Conko tosocyi lnllngan sofecyi na Sicinpin, smeru ndaan na Zenmin minc cuancn、Conko toso sofecyi dahaka mkri scancinci na sofecyi. anisa dma seedig mnuuyas lmngelun we mayan ngayan nana,babale ga moda dmoi wecencyi dahaka sotancyi ka Confazen konhoko. hnyegan kklahan na Confazemin konhoko we snnegun'' sienfa Cnfazenmin konhoko'' dmoi Zenmin taipiautafe ctu, lmaban palu beyah qmlahan we Cenkozenmin taipiautafe, msange kaigi de Cenko zentacanwefe ka dmoi kklahan na, moda snnegun mincuciconcu. anisa babale ga kmlahan ooda we Conko koncantan conyan weyenfe ka dmndun ooda, msange kaigi de Conyan weyenfe consci ka dmdun Conyan cncuci dahaka Cawu weyenfe moda kmlahan, kana klegan Sincncikuan、Lifacikuan、Cencacikuan、Sfacikuan、Cencacikuan、Mictanpai、Ciye syetanwe dahaka Conciau twanti, Coko koncantan kana dmdun ooda.

Sasin palu na Maucoton ga kiyanun Tenanmn knkawas 1967 pntasan na Wankoton, berah na sasin nikan kingan zweso sanhari mntena pecinfancn, kana knlahangan sapa alang Conko de nikan sasin sanni tlon hiya, snqulaya dmoi beyah kndalah Koka kiya.
Conko cntanctu de Conko koncantan dmdun kana klegan cntan mspu ma cncusesan, uxe ano Conko koncantan nikan mmsepa mincutanpai nana, soka Cokokomintan kominweyenfe、Conko mincutonmon、Conko mincu cenkofe、Conko mincu ccinfe、Conko nkon minctan、Conko ckontan、Cyosan seso、Tawan mincu cctonmon. 80 man kana hnyegan heyi seedig Mincutapai, nikan kingan ali moda sanka cncusesan feyi dahaka cenko zenmin taipiautafe ma Coko zenmin cncusesanfeyi. Anina kndalah knkawas 1970, ini hari hkerui sanka cncu，smruwa moda konmin ceso ka Senfa duri, moda peheyu cntan bglah de knseun bale moda kmlahan ka Sefu daha.

Knkawas 1987 Conkon mahan teru zenta, kndalah knkawas 1956 dehug cceka unpsan kingan sci pladin Sofecyi ciida, asika haten cincicenso, asika kaiko kaifan, knseun smnegun eru sofecyi、seedig dmoi mincu cwancn、asika Coko kiosanto moda dmdun、asika maqos lenincyi dahaka maucoton ssian sepag psudaun mesa Conko koncantan, kiyasa Coko maha ''unbeyah、minsu、wenmin'' sentaifa sofecyi koka. Conkon mahan mmsepa kaigi zenta, mrima spegun rintau paha kari mesa smmalu siyaukan sofe、kntruma kaiko、kklahan smngegun gaya ma knseun kbisi kmlahan ka tan '' smnetun mkri sepa'' gmalang ooda . consci Conyan weyenfe Sicinpin pahakari mesa '' tmtui knumalu na ka confamincu'' mkri '' sepi malu na Conko'', kegaku knkawas 2020 de dehug siaukan sofe, dehug knkawas 2049 mahadehug sofecyi sientaifa koka. conkon mahan mngari zentafeyi mangan kingan bgulah kari ''bgurah zidai lnlnngan Conko toso sofecyi na Sicipin'' spadis menag Conkon tancan, mesa pntasan na kndalah saya dehug kkawas 2020 ciida maha taun bale dehug siaukan sofe kana bale Conko, kndalah knkawas 2020 dehug knkawas 2035, kndalah psna siaukan sofe maha knseyun ba meepah mahan rima knkawas dngan ma dehug taun sofecuyi sentaifa, dehug knkawas 2050 maha dehug fucian micu wenmin ma mtubale ktaun sentaifa conko sofecyi ka snsmalu na nndaan Conko, maha dehug ktaun wetafusin Confamincu. spatis na nikan sonii pntasan na, ini sbale sofecyi na Conko kndalah ''knddun egu ngungalun na wcwenfa dahaka ini baka ka pnyahan na knpahan'' wada kpliyuh ''knddun egu ka ngungaln na kndesan malu ini sbale mggalug ka haten na''.

### **政府結構 (Cnfu ceko)**

Zenmin tafetan gaga menag doba Tenamn Pecin su, nii sa yahu pseli kaigi ma sapah yahu meepah kklahangun, hini duri psliyan daha cncu、waiciau hoton ka Confa zenmin koncatan dahaka seedig dmudun koa.
Cenkozenmin taipiautafe we dmoi iciban palu knlahangan na, nikan canwweyenfe; deheya dmoi peheyu kana gaya, ma pgao tnux dmdn koka (siseki Koka)、sapah pklahan (kowuyen)、sfayen (cwekafayen)、sapah kpahun cencakwan (cekau zenmin cencayen)、sapah kmlahan hetai (conyan cinsuweyenfe)、cencacikwan (kocia cncaweyenfe). Sdahun ma snklaya ka Koka csi, ini oda dmdn sapah kklahangun ka heya, moda smnegun pahakari kdalah pnlungan na Cenkozenta dahaka Canwu weyenfe, dahaka Cenko zenmin tapiautafe canwu weyenfe mspu dumoi pklahan Koka. Sicinpin ka kocia csi ka saya , heya ka ga dmoi Conko koncantan conyan weyenfe consci dahaka sseki conyan cinsu weyenfe lmaban dmoi balo pklahan ka heya. Tnx kmlahan Confazemin konhoko we conri Kowyen Likocian (Conkon conyan cncuci canwweyen), heya dahaka sepah Fconli、kowweyen、kanapklahan ma lmaban balo dmoi dmdun  pklahan kowyen (Conzenmin cnfu). Ano Conyan consuci、kociacsi、Coyan cinwecsi, kana dmdun pklahan koka de nikan snpegan ali knlahangan na smnegun ''gaya pntasan lrahun seedig pklahan betag nhkilan'' de nikan pnpsan meepah, kiya kana Conli kowyen、fuconli dahaka cenko zenta weyenfe weyencan、huweyencan dehug mpsan bale meepah.

Conkon conyan dahaka nnikan kowyen (nnikan na conyan cnfu) we connanhai. (Sasin balo we sinfamn ga menag pecinsu sicnci siance, lehengun ssaun Connahai) .
Ndaanb na kklahan Confazemin konhoko msasu kmlahan, spooda ptasan na Senfa nikan kosn、csiasu、sen、su、ssiasu、sian、micsian、cn we peheyu zenmin taipiautafe, nikan knkingan Znmincnfu、cenca weyen、zenmin fayen、zenmin cencayen, knkingan zenmin taipiau tafe moda minc senkio, nikan sekinin seedig ma klahangun seedig ka nndaan na. Moda paasu knkingan ka senkio na, siancn、cisen de asi tehan ka sienkio. Mangan gnao na siancn、cisen zemin taipiautafe de nosa dn gumao zenmin taipiautafe tgubalo na dngan, kiyaka daihio nii gumao senkio cenko taipiautafe. Uka babale kesun fantuetan, ini so ktubeya ka senkio daha; seedig kmlahan ga balo gnao na Conyan cnfu kiya ka kmmekn dmoi oda na tifancnfu, Conko koncantan gaga dmoi kana cenli animaanu, ma kana seedig dnudun kndalah snci deheya na dmoi kklahan. Dehug knkawas 2012 ciida, malu ndan na conyancnfu nikan 80% dehug 95% konmin smkhun.

Ndan horicu Confa zenmin konhoko ga ddlun na makoscyi, wada knpriyuh nag Conko toso ka gaya na sofecyi. Knkawas 1950, Conyan zenmin cnfu wada smluwa kingan pnatis gaya ''snolun gaya msterun na Confa zenmin konhoko''; knkawas 1954, pladin tehan kingan Cenko zenmin tapiautafe wada smluwa kingan pnatis ''Confa zemin konhoko senfa''. Knkawas 2011, pklahan Conko peeyah kari mesa wada mehedu smmalu nudaan gaya na sofecyi Conkotoso. Sfaticu na Confa zenmin konhoko we konanpu、cecayen、zeminfayen terklegan, unpasu teru nikan mgalu ma pnklaman kari snolun, Cnfaweyenfe ka moda dmdun pplgagan.

mntenun ooda paluyg de, plngagn Cnfaweyenfe dahaka Kncen, Konan cikwan moda smnetun skadi nndaan na ma kmmerat, Cenca cikwan ka moda smluwa kmerat ma smirin posa hoyin, hoyin ka smnetun smiling ndaan, knkawas 2016, secricu ka koka cenca weyenfe ga ppasu menag kana sapah ppklahan, moda dmdun kensa seedig meepah menag sapah ppklahan, yenikan ndan skklu ma pkmalu ndaan, moda semon kensa ye nikan ka skkru nudaan na seedig meepah ga sapah ppklahan, mehedu ka kensa ndaan de hadun cencayen pdesn hoyin, sokiya ni ka cencayen wada mggalug cceka sfadicu na koka .

## 經濟 (Cinci)

### **發展過程 (Haten nudaan na)**

Knkawas 1949  kana snpegan pnyahan zaisan na konnunye Coko we 466 iku pila 、conkonye pnyahan zaisan na dehug bale7.9%, ktaun daha koka nogiyo koka. Pradin han we moda smnegun cifacinci ka pklahan na Conko, bobo kaikokaifan de smnegun scancinci ma fnhocinci. Knkawas 1980 ciida pklahan na wada plahang ka snpwan meepah、peheyu cincitoci、knpriyuh kaiko ka koyociye, wada spido knblagan na haten ka cinciti na Conko menag bobo deheran. Knkawas1978 dehug knkawas 2007 menag alang Coko dehug 9.8% knegu mlana sncanconcu na spegun knkingan knkawas, sncan concu na knkingan heyi seedig wada mlana milo mahan, knkawas mehedu hari 1970 snpegan ka krinu seedig wada hmeri dehu 64% ,knkawas 2004 humerit dehug mtruma 10%. Kndalah knkawas 1990 ciida rmekoh kociaci cincicisu kaifaci dahaka kociacnho petau kaiko syenci (soka puton sinci、pinhai sinci dahaka sncinsu) moda knseun kaiko kaifan. Knkawas 1980  GDP na conko we 3053 iku pila dame bale (pntasan IMF), mnoda sepag kmhalang kaiko kaifan wada spido bale haten di, knkawas 2019 GPD na conko we wada hmringas 14 cau pila dame.

Knkawas 2001, wada knseun bale beyah na cmikn haten cincina mosa

tgimah pnsuriyan Scemauyi ccu. Knkawas 2007 dehug knkawas 2011

knduwa mrana haten cincina wada na hrnasn pnspuwan smepu kana cinci

haten na mmusepa Konye ccu koka. Knkawas 2009, kana bobode heran

gaspatis nikan beyah pseun we bekui mahandaha mngari ngayan na. Knkawas 2011 bbalo bale plngagun 3G csu na Faciinhan，mntena knkawas ciida cinci cyocsu beku 136 ka Conko. Kndalah knkawas 1990 nikan mmsepa sansu konsu ka Conko dehug knkawas 2010 mrana dehug 2,062 snpegan di, ma nikan 1.3 iku seedig tocu、kbekui mmteru ka cncen konsu、kmhalang mmteru daha ka cicin konsu dahaka kbekui kmharan teru ka cifokonsu. Knkawas 2013 tiyicanye、tiorcanye dahaka tisancanye knkingan snpegan menag Kone sncan mao bekui na we 10%、44%、46%, tencsins canye we 4%、wenfa canye we 2.85%. Beyah mrana haten cinci na Conko wada mkri tisancanye.

Knkawas 2012 concanceci na Conko we dehug 3 iku seedig, ma nikan bekui daha lima kmhalan kingan ka iku man seedig egu pila, knegu na seedig egu pila bekui daha ga menag bobode heran. Knkawas 2012 bbrigun maci alang na hmrinas 20 cau pila, kndalah knkawas 2013 knkingan knkawas mrana hmrinas 12%; bbrigun hmrinas knmalu maci knplwan na 27.5%. Haten ka cinci de psgayo egu ka binbo dahaka kanemoci, ini kseto sokiya ka wada mahan knkawas, knkawas 2012 0.474 ka cinisisu na. Haten spido dahaka mru geheti ka bbrigun maci kiya gmtu plaban ka tonfopncan ka alang, kiyaka plaban kmlahan ka sefudi. Ini pllihi ka knblehan na kndalah knkawas 2007 we 7.4 cau pila dame dehug knkawas 2014 de wada mranag 28.2 cau pila dame snpega na kosi Maiknsi, wada hmrinas 228%, onesncanmauo, knkawas 2019 GDPna coko wada hmrias 10000 piladame knkingan seedig, pradin tgimah Koka knbbalo ka pnyahan na.

## 人口 (Heyi seedig)

Knrana heyi seedig cincta a Conko.
Knkawas 2010 mmteru moda smepu knbharo hyegan seedig kana alang, yahali1 370,536,875 heyi seedig snpegan na Conjo, lmaban knegu snpegan na heyi seedig ga bobode heran ka Conko; snpegan nana heyi seedig Conkotalu we dehug 13.3 iku, honkon dahaka oumn de 709.8 man nin dahaka 55.2 mannin spegan. mtluma mahansepa knkawas spegan heyi seedig we 16.60%, manhan rima knkawas dehug mahan kmhalan mngari knkawas we 70.14% snpegan, hmrinas mmteru kmharan knkawas we 13.26% snpegan. Knkawas 2013 ciida, knrana heyi seedig conko we 0.46%. knkawas 1978 dehug 64% ka seedig binbo, bobo kknkawas 1978 spido ka haten cinci na wada hmrinas iku ka seedig kndesan wada ptaleh ksn binbo. Dehu saya 10% spegan heyi seedig gaga kesn binbo nana, knkawas 2007 seedig ukakpahan ini dehug 4% snpegan, saya de 4.1% snpegan ka ukakpahan.

Pnttinga laki we rseno hbalohari, knkawas 2010 psengun spegan na rseno dahaka mkedin we 118.06 ma 100, hiyozun bale snpegan rseo dahaka mkedin 105 ma 100 rmaban eguka rseno ka Cnoko. Knkawas 2010 snpegan ciida, snpegan kana heyi seedig we rseno dehug 51.27% knbhalo; knkawas 1953 ciida we dehug 51.82%, saya de wada sbale hari ka snpegan di. Kndalah knkawas 2015 pradin bobo daha kmhalan knkawas, maha seedig rudan hbalo ka snpegan seedig ka Conko mesa cenko lalin weyenfe. Dehug 2050, maha dehug kana snpegan seedig sanbn na ici ka seda rudan ka Conko. Netun hbalo ka seedig rudan di maha knddn tikoh ka seedig pkepah di. Dehug knkawas 2017 spegan, mmteru kmhalan knkawas na seedig rudan Cnoko we dehug 2.41 iku, spegan we dehu 17.3% snpegan kana heyi seedig na Conko, humrinas 10% hiyozen spegan seedig rudan na Renhoko.

### 各地區人口密度 (Kneyuh pnsliyan seedig kana alang)

Kneyuh pnsliyan seedig kana alang Sn na Confa zenmin konhoko.
Kingan pinfan konli kbekui sepag kmhalan lima heyi seedig pnsliyan na Conko, 96% knhbalo na seedig ga menag 36% knguheti deheran spegun kana alang Conko. Dehug knkawas hndre, ga kpriyuh bgurah ka gmalan nikn na seedig Conko, alang tgnarat mthuwe mrana, alang cceka mkri tgirin ini beyo mrana. Kndalah kkawas 2015 wada mtlebu ini krana seedig menig alang Sanhai, soka Fupe、Honan、Anfe、Scwan、Keco berah han we mkri icin ka seedig daha, saya de wada knpriyu mrana di. Soka alang tghna irin ssiyo icirun (Kwanton、Fcen)ga nag mrana seedig ga menag alang hiya, alang tgnarat kri daya ga naag ini krana.

Kndalah mahan knkawas dehug saya wada msseri alang paru ka seedig, nkawas 1980 de 20% knegu seedig menag alang palu, dehug knkawas 2015 wada mrana 55.6% knegu di; ktaun sokiya de dehug knkawas 2030 seedig menag alang palu maha dehug 10 iku, pspun kana seedig bobo deheran de mmsepa seedig kinngan seedig ga menag alang palu. Knkawas 2012, humirinas 2.62 iku seedig ga mosa alang palu skadi kpahun ka seedig Conko. Kbekui mmteru kmhalan alang palu hmrinas kbekui man spegan seedig, dehug knkawas 2025 de maha dehug daha kbekui daha kmhalan kingan alang palu maha hmrinas kingan kbekui man seedig. Dehug 1,000 man seedig menag kingna alng palu we cautacnsu tngayan na Kowuyen, kiya kesnna pesankwan we tngayun na yisen alang, anisa palubale ka psus spegan knhubalo seedig, gaga smekn knhbalo na seedig ka saya, anisa kesn catacnsu maha nana mrun knegu na, knkawas 2020 niyi maha ktaun menag bgrah yisentusu tutui dngan, soka alang Concin、Uhan, mahatan dehug ciusin alang koka. Hmringas lima kbekui man seedig de totacnsu kesn, dmoi hnyegan Ciyicosin cnsu dahaka knkela tgimah ciciwudai, kiyaka maha mntena haten ka kana alang ma dmdun haten ssiyo cincicen na, gaga snmalu pusu censo soka hikozio、titei、biyoyin、sapah telebi, kiyasa maha smkela malu kndesan dahaka pkita beya pndux yisecnsu. Kingan kbekui man seedig dahaka lima kbekui seedig tgyanan we Tacnsu, smeri beyah na knpalu alang dahaka psbeyah dmdun wenka kana alang, bobo nehan maha ktaun bale ini pntena pnhuyegan alang na Conko.

### 族群與移民 (Knkingan kaalang seedig dahaka seedig teherui)

Egu kaalang seedig ka Conko, nikan patis ma srwaun Sehu ka lamu kaalang seedig lima kmhalan mmteru kana, spun tngayan na we 「Confamincu」. Hancu we lmaban palu kaalang seedig, 91.51% kana spegan heyi seedig Conko ka deheya. Seedig hacu psu ba palu spuun smepu hancu ga bobo deheran ka Conko hancu, spegun kana gaga kluhangun snci we hancu rumaban snpegan  dahaka kaalnag seedig icin, ano Sican ccci dahaka Sincian wewur ccci ini pspuyi smepu. Ini spegui ka hancu de lima kmhalan lima tgyangun na 「sausu mincu」, cuan cu hbalo hari heyi seedig snpegan (1.30%)、man cu (0.86%)、fecu (0.79%)、muecu (0.79%)、wewurcu (0.72%)、yicu (0.65%)、tciacu (0.62%)、cancu (0.47%)、mnkucu (0.44%)、pyicu (0.26%)、causen (0.15%). Ktaun snpegan patis knkawas 2010, knhbalo na sasumincu dehu 8.49% snpegan seedig kana Conko. Netun pspu smepu knkawas 2000 pnatis spegan knhubalo seedig, wada mrana 66,537,177 knhubalo na hancu, ma kana sasmincu de wada mrana 7,362,627 nanag. Knkawas 2000 pnnatis ciida, ini ppatis ngayan kaalang we dehug 73 man heyi seedig, dmadaha wada ptasan tgimah hancu dahaka kaalanbg icin. Knkawas 2010 ktaan pntasan knhbalko kana heyi seedig, dehug 593,832 snpegan seedig gayikoku ga menag conko, knegu na snpegan seedig bekberah we kndalah Koriya (120,750)、Meko (71,493) dahaka Nihon (66,159).

## 社會問題 (Sofe wenti)

Ndaan na mahan knkawas malu haten cicin na Confa zemin konhoko ciida, nikan mondai na kri anzen ppkn、mondai sapah nikn、pinfu caici、sofe cuan、kwanyen fupai mondai. Anzen ppkn na Conko Kocia scan centu kwanlici kmlahan ma kmita bale ka seedig duri. Kiyaka naagoh peheyu hiyozun na anzen ppkn、tmotui cmikn kopcsu, ma pspuun pseli ka kkpahun mntena kiyaso palu beyana moda peheyu azen ppkn. Knkawas 2015, snekn pila gnbalui na sapah bequi mahansepa menag bobo deheran, dehug 23%. Kiyaka unbeyah cmikui peheyu sapah brigun tikoh pila、sapah tikoh pila kbrehun. Knkawas 2015 hiti ali idas 11, sapah tmala bbrigun knguheti na dehug 6.96 iku pinfan koncu, sntangan 2.2 iku seedig mosa menag. Dehug 89% seedig Conko nikan sapah, anisokiya saadux riun bbrigun sapah menag yisencnsu, soka dma alang de egriun ka sapah uka seedig ga menag.

Cmikn furikocia ka pklahan kiyaka peheyu fcictu, kana sapah daun ppatis nganyan, kiyaka seedig nomin mosa teherui alang pngelah de ktaun daha ortn konmin. Ini bleyaq kmulahan zaisan na seedig krinq ka pklahan, ma seedig pkepah de ini psbale ka ngnan na zekin, kiyaka hbalo seedig mosa tgimah seedig krinuq. Belah Knkawas 2000, sapah nomin hridun na galan zekin dmanag ini na gali zekin, pooda kmeepah sofefuwu seedig dri. Knkawas 2013, kana mondai ooda deheran、caisue、cinzon、paasu ka peneyah nngalang, ktaun daha babale daun pgblah. Netun paluriun cenga na pnyahan seedig krinuq dahaka seedig nikan pila, khbalo mranag 14% spegan ka seedig moda mangan nakah ndaan, knkawas knkawas mranag dngan. Knkawas 2009 snpegan mangan nakah ndaan dehu 990 man, wada mrana 20%, snpegan smipag seedig 10 man seedig de 1.1 seedig moda tehang. Ma kndalah knkawas 2008, asi ktayi mrana ka ndaan smeraq alang ka konpcyi, knkawas 2011 ciida spegun ndaan konpcuyi hmrinas Meko、mntenag hari Isore knegu.

Knkawas 2012, berah kmhalan teru knkawas hmrinas 420 man seedig ga tancn, wada haun pkdira mesa snpegan na kocia yifanfupaici, sepak kbekui mmteru kmhalang lima we seedig pklahan ga meepah snpuci. Bobo na Conkon conyan weyenfe consci Sicinpin dahaka conyan ciri cenca weyenfe scican wancisan dmoi kmlahan, bobo mahan mmsepa cienko taipiau tafe lmtu knpalu moda smnetun ooda fanfupai. Knkawas 2014 kaigi berah APEC mseli bcanci kaigi menag Pecin, pklahan Conko dahaka kana bucanci pnsliyan alang icin wada smluwa ''Pecin fanfupai sienyen''. Anisa knkawas 2014 ciida, cinlencsu na Conko we teru kmhalan mmteru bale tensu na, tngayun daha palufupai koka; ktaun daha ndaan kpahun fanfupai ye ini kdame、ye nikan sekinin、sinbn ziyo dahaka konmin sofe ini baka dnkilan nanaq mesa koci tominccu, ndaan na fanfupai kdalah kklahan balo dehug knlhangan trma, ye nikan klmeyan na dahaka lmtu ooda na ini ktai babale nndaan na. Confa zenmin konhoko waiciapu ,ndaan bnege tensu dahaka mnege gayan na Kocitomin ccu, ini pntena babale ndaan kmepah fanfupai mesa rmengo.

## Pnyahan pnatas(參考資料)

* Hnlitan na Walis Perin
* CIA
* 外交部
* List of current heads of state and government